The Mist a zo savet diwar un romantig pe danevell skrivet gant Stephen King. Non ket mailh war e oberenn met plijet e vezan ingal gant azasadennoù e labour, neuze…  Istor The Mist a zo simpl met efedus : un doare vrumenn spontus a erru en ur geriadenn hag ur strollad tud a chom bachet er stal-vras. Tud a vo o klask mont kuit (ehe, met traoù BEV a zo er vrumenn) ha reoù all o klask bevañ pe choazh o klask kavout ur ster bennak dan traoù-se.  Ouzhpenn daveoù fentus da oberenn Stephen King (an haroz a zo o tresañ skritell film The Dark Tower er penn-kentañ) a zo : tudennoù nechus, prantadoù euzhus, euzhviled iskis. Ur rekipe saourus awalch. A bep seurt savioù-poent a zo, evel ma vez en ur strollad ken bras. Ur film dedennus kenañ eo a-fed psikologiezh, levezon ar relijion, ezhomm da gavout tud kablus hag all.  Ar fin a zo ur flachad ouzhpenn. Peadra da reiñ choant lenn an danevell orin!